บาทเปิด30.85คาดแกว่งกรอบแคบ
ธนาคารซีไอเอ็มบีไทย รายงาน เงินบาทเปิด 30.85 คาดแกว่งในกรอบแคบ นักลงทุนรอผลเลือกตั้งประธานาธิบดีสหรัฐ
6 พ.ย. 2555

ธนาคารซีไอเอ็มบีไทย รายงาน เงินบาทเปิด 30.85 คาดแกว่งในกรอบแคบ นักลงทุนรอผลเลือกตั้งประธานาธิบดีสหรัฐ
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.85 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 30.80/83 บาท/ดอลลาร์
แนวโน้มวันนี้เงินบาทอาจปรับตัวอ่อนค่าลงได้เล็กน้อย แต่คาดว่าจะแกว่งอยู่ในกรอบแคบๆ เนื่องจากนักลงทุนยังอยู่ในช่วง wait and see ผลการเลือกตั้งประธานาธิบดีคนใหม่ของสหรัฐฯ ในขณะที่วันนี้ดอลลาร์สหรัฐฯปรับตัวแข็งค่าขึ้น รวมทั้งราคาน้ำมันและทองคำในตลาดโลกปรับตัวเพิ่มขึ้นเช่นกัน
"วันนี้บาทคงไม่ไปไหนมาก น่าจะแกว่งแคบๆ นักลงทุนยัง wait and see เรื่องการเลือกตั้งในสหรัฐ" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 80.23 เยน/ดอลลาร์ ส่วนเงินยูโรอยู่ที่ระดับ 1.2795 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.75-30.85 บาท/ดอลลาร์